**Abdelbaset Ali Mohmed Al Megrahi** (arab. عبد الباسط محمد علي المقرحي‎, *‘Abd al-Bāsiṭ Muḥammad ‘Alī al-Maqraḥī*; 1. huhtikuuta 1952 – 20. toukokuuta 2012 Tripoli) oli Libyan Airlinesin turvallisuuspäällikkö, joka tuomittiin tammikuussa 2001 elinkautiseen vankeuteen 21. joulukuuta 1988 tapahtuneesta Lockerbien pommi-iskusta. Toista iskusta syytettyä, Al Amin Khalifah Fhimahia ei tuomittu. FBI on väittänyt Megrahin työskennelleen Libyan tiedustelupalvelulle ja hän oli 10 vuotta FBI:n kymmenen etsityimmän rikollisen listalla.

Megrahi syntyi Tripolissa. Hän puhui sujuvasti englantia, opiskeli Yhdysvalloissa ja vietti jonkin aikaa Britanniassa 1970-luvulla.

Yhdysvaltain ja Skotlannin viranomaiset syyttivät Megrahia ja Fhimahia pommi-iskusta vuonna 1991, mutta Libya suostui oikeudenkäyntiin vasta vuonna 1999. Se järjestettiin Alankomaissa vuonna 2000 ja oikeus julkisti päätöksensä 31. tammikuuta 2001. Megrahi todettiin syylliseksi ja vangittiin Barlinnien vankilaan Glasgow’hun. Hän valitti päätöksestä, mutta hänen valituksensa hylättiin vuonna 2002.

Megrahilla todettiin lokakuussa 2008 pitkälle edennyt eturauhassyöpä. Hänen kerrottiin olevan parantumattomasti sairas ja Libya pyysi Yhdistyneen kuningaskunnan hallitusta vapauttamaan Megrahin ja päästämään tämän takaisin Libyaan. Skotlannin oikeusministeri Kenny MacAskill antoi vapauttavan päätöksen 20. elokuuta 2009.

Tripoliin Megrahia vastaanottamaan oli kerääntynyt tuhansia libyalaisia ja hän myös tapasi Libyan johtajan Muammar Gaddafin. Syyskuussa 2009 hän julkaisi internet-sivustollaan runsaasti asiakirjoja, joiden hän kertoo todistavan syyttömyytensä.

Al-Megrahi kuoli 20. toukokuuta 2012 kotonaan Tripolissa 60-vuotiaana. Hänet haudattiin seuraavana päivänä.

Lähteet
-------

1. ↑  Lockerbie bomber Abdelbaset al-Megrahi dies in Tripoli *BBC News Africa*.  20.5.2012. Viitattu 21.5.2012. (englanniksi)
2. ↑  Pan Am 103 -Lockerbie Verdict  31.1.2001. Terrorismcentral.com.  Arkistoitu 18.9.2009. Viitattu 13.12.2009. (englanniksi)
3. ↑  Cramb, Auslan: Lockerbie bomber: Abdelbaset Ali Mohmed Al Megrahi a profile *The Telegraph*.  20.8.2009. Viitattu 13.12.2009. (englanniksi)
4. ↑  Profile: Abdel Basset al-Megrahi  20.8.2009. Al Jazeera. Viitattu 13.12.2009. (englanniksi)
5. ↑  Johnson, Simon: We would have extradited Lockerbie bomber rather than see him freed, says US *The Telegraph*.  29.10.2009. Viitattu 13.12.2009. (englanniksi)
6. ↑  UN monitor decries Lockerbie judgement *BBC News*.  14.3.2002. Viitattu 13.12.2009. (englanniksi)
7. ↑  Lockerbie bomber in cancer battle *BBC News*.  21.10.2008. Viitattu 13.12.2009. (englanniksi)
8. ↑  Alderson, Reeve: Minister visits Lockerbie bomber *BBC News*.  4.8.2009. Viitattu 13.12.2009. (englanniksi)
9. ↑  Lockerbie-iskusta vapautettu mies tapasi Libyan johtajan *Helsingin Sanomat*.  22.8.2009. Viitattu 13.12.2009.
10. ↑  Tuhannet libyalaiset odottivat Lockerbien iskuista tuomittua kotiin *Helsingin Sanomat*.  20.8.2009. Viitattu 13.12.2009.
11. ↑  Sweeney, Charlenen: Lockerbie bomber Abdul Baset Ali al-Megrahi releases appeal dossier *Times Online*.  19.9.2009. Viitattu 13.12.2009. (englanniksi)
12. ↑  Lockerbien pommimies vakuuttelee syyttömyyttään netissä *YLE Uutiset*.  19.9.2009. Viitattu 13.12.2009.
13. ↑  Lockerbie bomber Abdelbaset al-Megrahi dies in Tripoli  20. toukokuuta 2012. BBC News. Viitattu 20. toukokuuta 2012.

Aiheesta muualla
----------------

* Megrahin sivusto

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat

 |

 |